CELEX: 32022D0119
Language: fi
Date: 2022-01-26 00:00:00
Title: Komission päätös (EU) 2022/119, annettu 26 päivänä tammikuuta 2022, elintarvikeketjua sekä eläinten ja kasvien terveyttä käsittelevän neuvoa-antavan ryhmän perustamisesta tehdyn päätöksen 2004/613/EY kumoamisesta

28.1.2022   
               
               
                  FI
               
               
                  Euroopan unionin virallinen lehti
               
               
                  L 19/71
               
            
         KOMISSION PÄÄTÖS (EU) 2022/119,
         annettu 26 päivänä tammikuuta 2022,
         elintarvikeketjua sekä eläinten ja kasvien terveyttä käsittelevän neuvoa-antavan ryhmän perustamisesta tehdyn päätöksen 2004/613/EY kumoamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         sekä katsoo seuraavaa:
         
                     (1)
                  
                  
                     Komission päätöksellä 2004/613/EY (1) perustettiin elintarvikeketjua sekä eläinten ja kasvien terveyttä käsittelevä neuvoa-antava ryhmä. Komissio on kuullut ryhmää komission työohjelmaa koskevissa asioissa, jotka liittyvät elintarvikkeiden ja rehujen turvallisuuteen, elintarvikkeiden ja rehujen merkintöihin ja esillepanoon, ihmisten ravitsemukseen suhteessa elintarvikelainsäädäntöön, eläinten terveyteen ja hyvinvointiin ja kasvien terveyteen, sekä lisäksi kyseisillä toimintalohkoilla toteuttamistaan tai suunnittelemistaan toimenpiteistä.
                  
               
                     (2)
                  
                  
                     Komissio hyväksyi 20 päivänä toukokuuta 2020 Pellolta pöytään -strategian oikeudenmukaisen, terveellisen ja ympäristöystävällisen elintarvikejärjestelmän luomiseksi (2).
                  
               
                     (3)
                  
                  
                     Pellolta pöytään -strategian täytäntöönpanossa on kuultava sidosryhmiä, joilla on asiantuntemusta terveyden, ravitsemuksen, markkinoinnin, ympäristön, ilmaston, kestävän maatalouden, agronomian, kalastuksen, vesiviljelyn ja yhteiskuntatieteiden aloilla sekä elintarvikejärjestelmiin liittyvillä digitalisaation ja rahoituksen aloilla.
                  
               
                     (4)
                  
                  
                     Näin ollen Pellolta pöytään -strategian täytäntöönpanoon liittyvät kysymykset ovat päätöksessä 2004/613/EY nykyisin säädettyjä työryhmän asiantuntemuksen aloja laajempia. Sen vuoksi on tarpeen perustaa uusi epävirallinen asiantuntijaryhmä, jolla on laajennettu kokoonpano ja laajemmat tehtävät, jotta voidaan varmistaa asiantuntijoiden laajempi osallistuminen näiden toimintalohkojen osalta.
                  
               
                     (5)
                  
                  
                     Edellä esitetyn perusteella on tarpeen kumota päätös 2004/613/EY.
                  
               
                     (6)
                  
                  
                     Koska nykyisen neuvoa-antavan ryhmän jäsenten toimikausi päättyy 14 päivänä heinäkuuta 2022, tätä päätöstä olisi sovellettava seuraavasta päivästä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Kumotaan päätös 2004/613/EY.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 15 päivästä heinäkuuta 2022.
         
         
            Tehty Brysselissä 26 päivänä tammikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  Komission päätös, tehty 6 päivänä elokuuta 2004, elintarvikeketjua sekä eläinten ja kasvien terveyttä käsittelevän neuvoa-antavan ryhmän perustamisesta (EUVL L 275, 25.8.2004, s. 17).
         
            (2)  Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle ”Pellolta pöytään -strategia oikeudenmukaista, terveyttä edistävää ja ympäristöä säästävää elintarvikejärjestelmää varten” (COM(2020) 381 final).